Ultimis
zornadis di tratativis par definî programs e composizion dai
esecutîfs intes trê comunitâts autonomis de Navare, des Baleârs e
dal Paîs Valenzian là che dopo agns di guvier de diestre
spagnoliste si son dadis dongje des aleancis progressistis
nazionalitariis. In Navare a dâsi adun a son Geroa Bai, EH Bildu,
Podemos e Izquierda – Ezkerra, intes isulis Baleârs socialiscj,
Podemos e Més, e inte Comunitât Valenziane socialiscj, Compromís e
Podemos/Podem. La diestre spagnoliste e je stade però batude ancje
intes citâts plui impuartantis di chestis trê comunitâts là che
il percors di formazion des gnovis coalizions al è stât inmò plui
svelt. Inte capitâl navare Iruñea / Pamplona il gnûf sindic al è
Joseba Asiron Saenz, di EH Bildu, che al gjolt de poie di Geroa Bai,
Izquierda – Ezkerra e de liste civiche Aranzadi e che al met fin a
cuasi trente agns di aministrazions di diestre (PP e UPN). Ancje a
València, citât guviernade dal 1991 indenant dal PP, il gnûf
sindic al rive de aree nazionalitarie: si trate di Joan Ribó i Canut
di Compromís e al è sostignût ancje de liste València en Comú e
dai socialiscj (PSPV). A Palma, invezit, il gnûf prin citadin al è
il socialist (PSIB – PSOE) José Hila Vargas che al vuide une
coalizion formade ancje de civiche Som Palma e Més per Mallorca.
Daûr dal acuardi di guvier però inte capitâl des isulis al è
previodût che si vedi un cambi di sindic a metât mandât cuant che
Hila i lassarà il puest a Antoni Noguera, rapresentant al moviment
nazionalitari Més.
Font:
Naiz:,
12-19/06/15;
Ara Balears, 16-19/06/15;
La Veu del PV, 13-16/06/15;
Levante EMV, 16/06/15;
Diario de Navarra, 13-16/06/15
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn cat_Latn fur_Latn fur_Latn fur_Latn cat_Latn fra_Latn eus_Latn unk cat_Latn cat_Latn xho_Latn glg_Latn